**ЧРЕЗ**

ПРЕДСЕДАТЕЛЯ НА

НАРОДНОТО СЪБРАНИЕ

**Г-Н МИХАИЛ МИКОВ**

**ДО**

ЗАМЕСТНИК МИНИСТЪР -

ПРЕДСЕДАТЕЛЯ И

МИНИСТЪР НА ВЪТРЕШНИТЕ

РАБОТИ

**Г-Н ЦВЕТЛИН ЙОВЧЕВ**

**П И Т А Н Е**

**Относно:** блокиране на дейността на бившата Главна дирекция за борба с организираната престъпност, която беше извадена от МВР и се вля в Държавната агенция "Национална сигурност" след приетите преди близо два месеца промени в Закона за ДАНС

**ГОСПОДИН МИНИСТЪР,**

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасяме следното питане:

На 7 юни 2013 г. бяха приети промени в Закона за Държавна агенция "Национална сигурност", обнародван в Държавен вестник, бр. 52 от 2013 г., съгласно които се предвиждаше служебните правоотношения на държавните служители от главна дирекция „Борба с организираната престъпност“ в Министерството на вътрешните работи да преминат в служебни правоотношения с Държавна агенция „Национална сигурност“, когато отговарят на изискванията за работа в нея, а трудовите правоотношения на служителите от главна дирекция „Борба с организираната престъпност“ в Министерството на вътрешните работи да преминат към Държавна агенция „Национална сигурност“ съгласно чл. 123 от Кодекса на труда, когато отговарят на изискванията за работа в нея. Тези служители следваше да бъдат преназначени в Държавна агенция „Национална сигурност“ без срок за изпитване, освен тези, които са със срок за изпитване.

Всъщност към настоящия момент дейността на бившата Главна дирекция за борба с организираната престъпност, която беше извадена от МВР и се вля в Държавната агенция "Национална сигурност" преди месец със закон, е напълно блокирана.

Причината е, че всички дела на службата бяха прехвърлени от Върховната касационна прокуратура в следствието и в полицията, а почти всички служители са подложени на всякакви изпити и тестове с цел пресяване. Сред всички служители цари огромно напрежение, недоволство и опасения, че тестовете, на които са подложени, ще послужат за политическа чистка.

**ГОСПОДИН МИНИСТЪР,**

Как са преразпределени досъдебните производства, водени от служители от бившата Главна дирекция „Борба с организираната престъпност“ към МВР, включително и тези, които са водени под надзора на прокурори от Специализираната прокуратура?

**31 юли 2013 г.**

**НАРОДНИ ПРЕДСТАВИТЕЛИ:**